HMS Herald (1822)

HMS Herald oli Britannian kuninkaallisen laivaston 28-tykkinen Atholl-luokan korvetti.

Valmistus 
Alus laskettiin vesille 1821 nimellä HMS Termagant ja otettiin palvelukseen 1824 nimellä Herald.

Palvelus 
Heinäkuusta 1844 kesäkuuhun 1845 Herald oli Sheernessissä telakalla, missä se muutettiin tutkimusalukseksi. Tykkien määrä vähennettiin muutostöissä kahdeksaan.

Henry Kellett otti Heraldin palvelukseen 8. helmikuuta 1845 Tyynenmeren tutkimuksiin. HMS Pandoran kanssa aluksella tutkittiin Brittiläisen Kolumbian rannikkoa Yhdysvaltojen ja Britannian välisen rajakiistan ratkettua.

Vuonna 1848 alus määrättiin etsimään Franklinin retkikuntaa, joka oli 1845 lähtenyt tutkimaan Luoteisväylää. Tällä matkalla Herald läpäisi Beringinsalmen, ylitti Tšuktšimeren ja löysi Geraldinsaaren, jolle Kellett antoi nimen laivansa mukaan. Tehtävä päättyi vuoden lopulla.

Jatkaen HMS Rattlesnaken tehtävää Herald teki 1852–1861 kapteeni Henry Mangles Denhamin alaisuudessa tutkimusta Australian rannikolla ja Fidžisaarilla. Tutkijoina matkalla olivat John MacGillivray (1821–1867), William Milne (kasvitieteilijä) ja Denis Macdonald avustavana lääkärinä ja eläintieteilijänä. Kapteenin kanssa syntyneiden erimielisyyksien vuoksi MacGillivray poistui laivalta Sydneyssä tammikuussa 1854.

Alus myytiin romutettavaksi 1862.

Lähteet

Kuninkaallisen laivaston purjelaivat